06/06/2012 | Administración LocalMunicipal
Ferrol
Urbanismo expedientes

NOTIFICACIÓN De conformidade co disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, e despois de intentar a notificación no domicilio que figura no expediente, feito do que se ten constancia no mesmo, publícase a seguinte notificación: “PROVIDENCIA Trala tramitación do expediente aos efectos de que Galconsa 2000, S. L. acadara a preceptiva autorización de inicio de obras para construción de edificio na rúa Río Forcadas 18 esquina a rúa Deporte e Illas Gabeiras no que se Ile requiriu con data do 15/06/2009 determinada documentación (nomeamento de aparellador ou arquitecto técnico encargado da dirección de execución das obras, nomeamento de coordinador de seguridade, xustificantes de pagamento da liquidación polo outorgamento de licenza, xustificante do depósito na Tesourería municipal de fianza por importe de 4.749,60 para responder da execución das obras de urbanización, e asinar compromiso de execución das obras de urbanización sirnultaneamente coa construción), notificado con data do 19/06/2009. Que ate o día de hoxe non se cumprimentou dito requirimento, no que se le advertiu que de conformidade co artigo 92.1 da Lei 30/92, do 26 de novembro, de réxime xurídico das administracións públicas e procedemento administrativo común nos procedementos iniciados por solicitude do interesado, cando se produza a súa paralización por causa imputable a este, a Administración advertiralle que, transcorridos tres meses, se producirá a súa caducidade. Asemade dispón que consumido este prazo sen que o particular requirido realice as actividades necesarias para continuar a tramitación, a Admi-nistración acordará o arquivo das actuacións, notificándollelo ao interesado. Contra a resolución que declare a caducidade procederán os recursos pertinentes. Finalmente no seu apartado segundo establece que non poderá acordarse a caducidade pola simple inactividade do interesado na cumprimentación de trámites, sempre que non sexan indispensables para ditar resolución. A devandita inactividade non terá outro efecto que a perda do seu dereito ao referido trámite. Marco xurídico: Artigos 194 e seguintes da Lei 9/02, do 30 de decembro, de ordenación urbanística e protección do medio rural de Galicia. Artigos 71 e 92 da Lei 30/92, do 26 de novembro, de réxime xurídico das administracións públicas e procedemento administrativo común Polo exposto, resolvo: Primeiro. –Conceder a Galconsa 2000, S. L. un prazo de audiencia de quince días, previa a declaración de caducidade do expediente de solicitude de autorización de inicio de obras para construción de edificio na rúa Río Forcadas, 18, esquina a rúa Deporte e Illas Gabeiras, por estar paralizado o procedemento iniciado a súa instancia, por un prazo superior a tres meses e a documentación solicitada ser imprescindible para a súa resolución. Segundo. –O presente escrito é un acto administrativo de trámite, non decisorio, é inimpugnable polo que non cabe contra el recurso algún, sen prexuízo de impugnar no seu día a decisión que poña fin ó mesmo si é contraria os seus dereitos. Ferrol, 15 de setembro de 2011.0 concelleiro delegado da Área de Medio Ambiente, Urbanismo, Servizos e Seguridade. Asdo.–Guillermo Evia Pérez.” Ferrol, 14 de maio de 2012. O concelleiro delegado da Área de Medio Ambiente, Urbanismo, Servizos e Seguridade Asdo.–Guillermo Evia Pérez